Kremnické vrchy

Kremnické vrchy sú sopečným pohorím v centrálnej časti Slovenska, geomorfologický celok provincie Západné Karpaty, subprovincie Vnútorné Západné Karpaty a oblasti Slovenské stredohorie.

Poloha 
Hraničia s týmito geomorfologickými celkami: 
 na severe sú to Veľká Fatra a Turčianska kotlina
 na západe Žiar, Hornonitrianska kotlina a Vtáčnik
 na juhu Žiarska kotlina a Štiavnické vrchy
 na krátkom juhovýchodnom úseku Pliešovská kotlina a Javorie 
 na východe Zvolenská kotlina a Starohorské vrchy

Členenie 
Geomorfologické podcelky Kremnických vrchov:
 Kunešovská hornatina v severozápadnej časti
 Jastrabská vrchovina v juhozápadnej časti
 Flochovský chrbát v centrálnej časti a na severe
 Turovské predhorie na juhu
 Malachovské predhorie na východe

Významné vrchy: 
 Flochová () - najvyšší vrch
 Svrčinník ()
 Vyhnatová ()
 Zlatá studňa ()
 Velestúr ()
 Smrečník ()
 Skalka ()
 Mýtny vrch () 
 Tabla ()
 Horná skala ()

Sedlá:
 Sedlo Flochovej ()
 Bystrické sedlo ()
 Králické sedlo () 
 Sedlo Tri kríže ()
 Sedlo Tunel ()
 Kordícke sedlo ()

Charakteristika 
Kremnické vrchy vznikli sopečnou činnosťou, základom geologickej stavby sú lávové telesá.
Pôvodný porast tvorili na väčšine územia jedľo-bučiny, dnes sa na mnohých miestach lesnaté porasty striedajú s trávnatými plochami. Z ďalších drevín sa vyskytuje javor a brest, v nižších polohách sa objavujú porasty tisu. Ďalšia vegetácia je pomerne jednotvárna, pestrejšia kvetena je len v okrajových častiach, horské druhy bylín sa objavujú pravidelnejšie len pod hlavným hrebeňom. V súvislých lesných porastoch môžete naraziť na medveďa hnedého, mačku divú alebo kunu lesnú.

Jediným veľkým vodným tokom je rieka Hron, ktorá priberá zo svahov Kremnických vrchov množstvo drobných riečok a potokov.

Kremnické vrchy patria podnebne k mierne teplým oblastiam. Teploty v zimných mesiacoch sa pohybujú okolo -2 až -5 °C, v letnom období dosahujú cca 16 - 18 °C. Počet dní so snehovou pokrývkou je približne 60 - 100, počet letných dní je cca 30 - 50.

Chránené územia 

Kremnické vrchy sú vďaka množstvu prírodných zvláštností a rozmanitostí zaradené medzi veľmi vyhľadávané, atraktívne a vysoko hodnotené oblasti. Návštevníci si môžu pozrieť početné prírodné výtvory a zaujímavosti sústredené predovšetkým do národných prírodných rezervácií - Boky a Harmanecká tisina. Medzi chránené prírodné výtvory patrí Turovský sopúch pri obci Turová, Jastrabská skala, Čertova skala.

Strediská zimného cestovného ruchu 
 Ski Králiky () – 1x lanovka, 2x vlek, prepravná kapacita 3 650 os./hod.
 Skalka arena () – 1x lanovka, prepravná kapacita 2 300 os./hod.
 Ski Skalka () – 5x vlek, prepravná kapacita 2 950 os./hod.
 Ski Krahule () – 1x lanovka, 3x vlek, prepravná kapacita 5 000 os./hod.
 Ski TMG Remata () – 4x vlek, prepravná kapacita 1 440 os./hod.
 Skicentrum Kordíky () – 1x vlek, prepravná kapacita 600 os./hod.
 Skicentrum Tajov () – 2x vlek, prepravná kapacita 1 000 os./hod.
 Ski Malachov () – 5x vlek, prepravná kapacita 2 400 os./hod.
 Brestová stredisko v rekonštrukcii

Obce 
Vnútri pohoria sa nachádza mesto Kremnica a 25 obcí v 3 okresoch. Ide o tieto obce:

Iné projekty

Referencie

Externé odkazy 
 Zaujímavé miesta v Kremnických vrchoch

 
Pohoria na Slovensku
Turiec (región)
Slovenské stredohorie
Geomorfologické celky na Slovensku
Pomenovania podľa Kremnice